Prešov - Cestou na odvetu do Nišu, Tatran Prešov zajtra predohrá stretnutie šiesteho extraligového kola s Novými Zámkami. V súbojoch s týmto súperom
na jeho palubovke bola atmosféra väčšinou vybičovaná. Hovorilo sa o horúcej pôde. Mohla by to teda byť svojim spôsobom dobrá príprava, najmä pre mladíkov v zeleno bielom, pred predpokladaným búrlivým zápasom v Niši. "Niekedy tvrdenia o horúcej novozámockej pôde platili stopercentne," tvrdí J. Žuravľov. "Momentálne už tam hádzanárska eufória trochu upadla. Dokonca, zápas s TJ Štart nehráme v Nových Zámkoch, ale z dôvodu nejakej významnej akcie v nej, ho preložili do Šurian. Takže nejaké zvlášť búrlivé prostredie neočakávame. Vraví sa, že najdôležitejší je ten najbližší zápas. Ten nás čaká s Novými Zámkami, tak sa koncentrujeme na zajtrajšok. Až potom upriamime pozornosť na odvetu v Srbsku."
Bol prvým africkým hráčom v histórii klubu.